李子词作五首
李子词作五首 作者简介: 李子 又名风烟俱静,古典诗词爱好者。爱音乐、朗诵、书法。追求简单、宁静、自在的生活。现任桃花源诗社艺术部部长！ 【清平乐】思乡 伤别豆蔻,镌刻门前柳。 北雁南飞低徊久,桐叶抚肩如手。 辗转半世飘蓬,梦越秦岭千重。 黛瓦红墙依旧,浉河落日从容。 李 子 【鹧鸪天】访李香君故居 似有清音住小楼,墨香深锁几春秋。 诗藏雅韵群芳妒,血绽桃花义气留。 思未尽,恨难休。痴情自古易成囚。 桨声娓娓前朝事,丝雨秦淮夜色幽。 【浣溪沙】观菊 素蕊疏篱自在开,琼肌云髻坐莲台。兰心淡淡远尘埃。 陶令荷锄芳菊种,易安把酒彩笺裁。千年托梦遣君来？ vol  (_) 鹧鸪天·三十年同学会 旧舍难寻古木苍,青葱往事细思量。 隆冬早读迎霜雾,子夜迟归翻校墙。 歌拾梦,酒酣肠。开怀犹似少年郎。 流光惯把容颜换,幸有温情日月长。 南乡子 古杏探苍穹,铺地金毡醉意浓。 挼尽彩笺追往事,如风, 耽误流光任性中。 年少梦无穷,飒爽英姿满月弓。 啖罢世间千百味,从容。 落日云天火样红。